text: Trekantregeringen
  
  publiceret: 2022-08-10 14:02:54+02:00
  Trekantregeringen er et populært navn for regeringen H.C. Hansen 1957-1960, hvori de tre partier Socialdemokratiet, Det Radikale Venstre og Danmarks Retsforbund indgik. Efter H.C. Hansens død i 1960 dannede Viggo Kampmann regering med de samme partier, men Retsforbundet gled ud af Folketinget ved valget samme år, hvorefter Kampmann fortsatte som statsminister for en topartiregering med Socialdemokratiet og Det Radikale Venstre. 